CELEX: C2004/094/71
Language: fi
Date: 2004-04-17 00:00:00
Title: Asia C-108/04: Sala de lo Social del Tribunal Superior de Justicia de Galicia 19.1.2004 tekemällään päätöksellä esittämä ennakkoratkaisupyyntö asiassa Divina Cortiñas Yáñez vastaan Instituto Nacional de Seguridad Social (INSS) ja Tesorería General de Seguridad Social

17.4.2004   
            
            
               FI
            
            
               Euroopan unionin virallinen lehti
            
            
               C 94/31
            
         Sala de lo Social del Tribunal Superior de Justicia de Galicia 19.1.2004 tekemällään päätöksellä esittämä ennakkoratkaisupyyntö asiassa Divina Cortiñas Yáñez vastaan Instituto Nacional de Seguridad Social (INSS) ja Tesorería General de Seguridad Social
   (Asia C-108/04)
   (2004/C 94/71)
   Sala de lo Social del Tribunal Superior de Justicia de Galicia, on pyytänyt 19.1.2004 tekemällään päätöksellä, joka on saapunut yhteisöjen tuomioistuimeen 1.3.2004, Euroopan yhteisöjen tuomioistuimelta ennakkoratkaisua asiassa Divina Cortiñas Yáñez vastaan Instituto Nacional de Seguridad Social (INSS) ja Tesorería General de Seguridad Social, seuraaviin kysymyksiin:
   
               1.
            
            
               Ensimmäinen kysymys: ”Onko 19.12.1978 annetun direktiivin 79/7/ETY (1) säännösten ja erityisesti sen 4 artiklan kanssa ristiriidassa se, että kansallisessa lainsäädännössä edellytetään maataloustyöntekijöiden erityiseen sosiaaliturvajärjestelmään pääsemiseksi tavanomaisten edellytysten täyttämisen lisäksi sitä, että jos työntekijä on avioliitossa, kyseisen järjestelmän kattamasta toiminnasta saatu tulo on pariskunnan pääasiallisen toimeentulon lähde siten, että siitä saadaan suurin osa toimeentulosta?”
            
         
               2.
            
            
               Toinen kysymys: ”Onko 19.12.1978 annetun direktiivin 79/7/ETY säännösten ja erityisesti sen 4 artiklan kanssa ristiriidassa se, että kansallisessa lainsäädännössä edellytetään, että jotta maataloustyöntekijän puoliso voi liittyä muuhun sosiaaliturvajärjestelmään, työntekijän on näytettävä, että maataloustyöntekijöiden erityisen sosiaaliturvajärjestelmän kattamasta toiminnasta saadut tulot ovat suuremmat kuin hänen puolisonsa tulot siten, että jos näin ei ole, tulojen oletetaan olevan tätä pienemmät?”
            
         
      (1)  Neuvoston direktiivi 79/7/ETY, annettu 19 päivänä joulukuuta 1978, miesten ja naisten tasa-arvoisen kohtelun periaatteen asteittaisesta toteuttamisesta sosiaaliturvaa koskevissa kysymyksissä. EYVL, erityispainos 1979, 5/nide 2, s. 111.